Document ID: /fineweb-2-swissfilter-quality_10-filterrobots/filtered/01798.jsonl.gz/1538

Le Mont
Härzlech wiukomme
bi üs mötschwiler!
Liebi Jodlerfründe
Schön syt dir derby, lueget u loset was mir so mache.
Ä spezielle Start het si gha üsi nöii Dirigäntin, d Regula, im Früehlig 2020. Chuum agfange, wieder ufghört u nie gwüsst, wenn wyter u i welerä Form. Ds Corona het üsi Zämearbeit veiechli uf Prob gsteut. Womer aber de ume hei chönne probe, isch si motiviert u vouer Tatedrang derhinger u het üs di rächte Tön mit dr nötige Gschwindigkeit bybracht. Schön hei mir mit dir du doch no dörfe äs Konzert dürefüehre. Mir heis gnosse, sisch schön gsi!
Viu hesch gmacht für üs, Regula. Mängi Stung gopferet, viu Zyt ufgwändet u üs mit dr nöiste Technik z'üebe vereifacht.
Mir danke dir viumau für dini Arbeit. Für Zuekunft wünsche mir dir ä huufe schöni Jodu-Momänte.
Am Wuchenändi vom 27. bis 29. Jäner hei mir üses Konzärt z'Hindubank düregfüehrt. Chlyn hei mer agfange u gross dörfe ufhöre. Vor so viune Gescht heimer dörfe singe u theaääterle. Mir danke öich liebi Gescht für di Fröid wo dir üs heit gmacht. Äs grosses Danke geit ad Theatergruppe u aui Häufer u Häuferinne.
Am 26. Mai fingt üses Jodlerträffe z'Koppige ir Chiuche statt. Denn träffe sech di sächs Jodlergruppene us der Vereinigung Ungeri Ämme zum zäme singe u Vereins-Nachbarschafte pflege. Das Jahr organisiert
d' Jodlergruppe Bärgbrünneli Koppige z'Träffe.
Chlinigkeite bi üser Tracht!
D Mötschwiu Jodler träge dr typisch Bärner Mutz us hochwärtigem schwarzem Samt u mit wyssem u rotem Band ygfasst.
Üser Froue träge aui d Gotthelf-Tracht. Das isch ä eifachi aber doch viusytegi Tracht u sunndiget üser Froue.